b'\n_START_ARTICLE_\nDarko Cingesar\n_START_SECTION_\nIgralna kariera\n_START_PARAGRAPH_\nS \xc5\xa1portom se je ukvarjal od malih nog, najprej kot nogometa\xc5\xa1, nato se je preusmeril v rokomet in tam postal uspe\xc5\xa1en \xc5\xa1portnik.\n_START_SECTION_\nKlub\n_START_PARAGRAPH_\nNajprej je igral za \xc5\xa1kofjelo\xc5\xa1ki RD Merkur. Z njim je v sezoni 2008-09 prvi\xc4\x8d zaigral na evropskih sre\xc4\x8danjih, ko je na \xc5\xa1tirih tekmah pokala EHF dosegel pet zadetkov. Pol leta je igral tudi za ormo\xc5\xa1ki RK Jeruzalem Ormo\xc5\xbe.\n_START_SECTION_\nGorenje Velenje\n_START_PARAGRAPH_\nZ Velenj\xc4\x8dani je prvi\xc4\x8d zaigral v ligi prvakov, in sicer v sezoni 2012-13, ko je na osmih sre\xc4\x8danjih dosegel \xc5\xa1est zadetkov. Svoj prvi gol v tem tekmovanju je dosegel 18. novembra 2012 v gosteh proti francoskemu Chamberyju ob zmagi s 31 proti 20, ko je zadel enkrat.\n_START_SECTION_\nMaribor Branik\n_START_PARAGRAPH_\nLeta 2014 se je preselil v Maribor in naslednji dve leti tam igral za RK Maribor Branik. V sezoni 2015-16 je igral tudi v pokalu EHF in tam na dveh sre\xc4\x8danjih zabil dvanajst golov. V tej sezoni je v slovenski ligi dosegel 119 zadetkov na 38 tekmah.\n_START_SECTION_\nZagreb\n_START_PARAGRAPH_\nLeta 2016 se je preselil v Hrva\xc5\xa1ko prestolnico Zagreb, oziroma v tamkaj\xc5\xa1nji RK Zagreb. Poleg njega sta tja od\xc5\xa1la \xc5\xa1e dva slovenska rokometa\xc5\xa1a, David Miklav\xc4\x8di\xc4\x8d in Matev\xc5\xbe Skok.\n_START_SECTION_\nReprezentanca\n_START_PARAGRAPH_\nZa Slovenijo je igral na obeh velikih turnirjih leta 2016. Najprej na Evropskem prvenstvu, nato pa \xc5\xa1e na olimpijskih igrah v Riu. _NEWLINE_Zatem je v januarju 2017 nastopil na Svetovnem prvenstvu 2017 v Franciji. Tam se je \xc5\xa1e posebej izkazal na tekmi osmine finala proti Rusiji, ko je za zmago z 32 proti 26 prispeval \xc5\xa1est zadetkov iz \xc5\xa1estih poskusov in bil izbran za najbolj\xc5\xa1ega igralca tekme.'